เมื่อเดือนที่แล้ว หนูมีประจำเดือนสีน้ำตาลเข้มมา 7 วันค่ะ โดยไม่มีสีแดงเลย แล้ววันนี้หนูมีอาการปวดท้องเหมือนประจำเดือนจะมา แต่มาสีน้ำตาลเหมือนเดิมค่ะ มาแค่นิดนึงแล้วก็หมดค่ะ หนูจะเป็นอะไรไหมคะ
สวัสดีค่ะ ประจำเดือนในทุกรอบไม่จำเป็นต้องมีสีเหมือนกันโดยทั่วไปจะเป็นโทนสีแดง อาจจะเป็นแดงสด แดงเข้ม แดงคล้ำ หรือแดงส้มการมีโทนสีต่างกัน ขึ้นกับปริมาณของเลือดประจำเดือน หากมีประจำเดือนน้อย เมื่อหลุดลอกออกจากเยื่อบุโพรงมดลูก ก็จะใช้เวลาในการไหลลงมายังช่องคลอดนาน จึงทำให้เลือดสัมผัสอากาศนาน ทำให้ธาตุเหล็กในเลือดเกิดปฏิกิริยาออกซิเดชั่นกับออกซิเจนในอากาศ เลือดก็จะออกไปทางสีแดงคล้ำจนถึงน้ำตาลได้หากเลือดที่ออกในวันนี้ เป็นช่วงวันที่ประจำเดือนควรจะมา เลือดที่ออกเป็นสีน้ำตาลดังกล่าว ก็น่าจะเป็นประจำเดือน ซึ่งหากมีปริมาณน้อย ก็มักจะเห็นเป็นสีน้ำตาลได้ดังที่อธิบายไปค่ะแต่หากเลือดที่ออกมาในวันนี้ ไม่ใช่ช่วงวันเวลาที่ประจำเดือนควรจะมา เลือดที่ออกดังกล่าว ก็อาจเป็นเลือดผิดปกติ ที่เกิดได้จาก1.เลือดล้างหน้าเด็ก (หากมีเพศสัมพันธ์) จะเกิดขึ้นหลังจากมีการปฏิสนธิ (หรือวันที่มีเพศสัมพันธ์ในช่วงไข่ตก) ไปแล้วประมาณ 6-12 วัน แต่สีมักจะออกแดงจางๆ มีปริมาณเพียงเล็กน้อย และเลือดจะออกเพียงแค่ 1-2 วัน2. เป็นเลือดจากความผิดปกติของการตั้งครรภ์ (หากมีเพศสัมพันธ์) เช่นแท้งคุกคาม3.เป็นเลือดไหลจากช่องคลอดที่ผิดปกติจากสาเหตุต่างๆ เช่น ติดเชื่อในช่องคลอด มดลูกอักเสบ มีติ่งเนื้อในโพรงมดลูก ติ่งเนื้อที่ปากมดลูก เยื่อบุโพรงมดลูกหนาตัว เป็นเนื้องอกมดลูกมะเร็งปากมดลูกมะเร็งเยื่อบุโพรงมดลูก เป็นต้นแนะนำให้สังเกตอาการไปก่อนค่ะ หากเป็นเลือดที่ออกเป็นเลือดประจำเดือน และไม่ได้มีอาการเลือดออกกะปริดกะปรอยระหว่างรอบประจำเดือน ไม่มีอาการปวดท้องน้อย ไม่มีตกขาวที่ผิดปกติ ก็อาจไม่ต้องทำอะไร แต่หากประจำเดือนยังคงมามีปริมาณน้อยทุกรอบ รวมถึงมาน้อยกว่า 2 วันในทุกๆ รอบ ควรไปพบแพทย์เพื่อหาสาเหตุค่ะ